text:
E frankisia mas grandi na mundo di Mcdonald’s, cu ta opera e marca na Latino America, ta anuncia cu 25 di maart proximo tur e restaurantnan na Latino America lo paga su luznan di pafo uniendo nan mes den apoyo riba e iniciativa di “Earth Hour”. Esaki ta e di nuebe biaha cu e empresa ta sostene e actividad impulsa pa Fondo Mundial di Naturaleza (World Wildlife Foundation – WWF).
E iniciativa aki ta logra cu tur aña miyones di hende rond mundo ta paga luznan pa conscientisa riba e importancia di uza recursonan natural den un forma modera pa vence cambio climatico.
“Pa Arcos Dorados e ta hopi importante pa uni na “Earth Hour” ya cu e ta coincidi cu e filosofia di e compania. Dia pa dia nos ta busca di laga menos rastro riba nos planeta ora di gestiona e sushi acumula di nos restaurantnan den forma responsabel implementando accionnan pa reduci e consumo di awa y coriente, uzo di ingredientenan local y e diseño di un cadena di suministro mas efectivo,” Lyana Latorre, Directior Superior di Asuntonan Social Corporativo a comenta.
Arcos Dorados tin un compromiso fuerte cu e planeta pa cual motibo e ta realisa diferente accionnan, entre nan ta destaca:
Re-uza e awa condensa genera pa uzo di airco den e restaurantnan pa muha mata, laba e fachada di edificio y diferente otro area manera e Automac. Uzo di awa recicla ta permiti reduci e consumo di awa potabel y di energia considerablemente.
Instalacion di aparatonan pa hasa LOV den e restaurantnan, e tecnologia aki ta permiti pa spaar por lo menos 40% di azeta y ta rekeri menos energia pa keinta.
Restaurantnan ecologico: Localidadnan construi of re-diseña pa cumpli cu e certificacion LEED (Leadership in Energy and Environmnetal Design) unda ta uza sistemanan di colecta awasero pa haci limpiesa riba parkeo y descarga di e wcnan. Ta conta un un instalador eolico cu ta permiti genera coriente uzando biento fuera di uza bombionan LED (Low Emiting Diode) cu ta uza menos energia. E restaurantnan aki ta ubica na Argentina, Brasil, Mexico y Puerto Rico.
Otro medidanan cu e compania a tuma pa proteha e planeta ta: Uza koffie 100% sostenibel certifica pa “Rainforest Alliance” den diferente mercado cuminsando cu Brasil y pisca sostenibel certifica pa “Marine Stewardship Council;” traha hunto cu “Global Roundtable of Sustainable Beef” pa desaroya standardnan y sirbi carni cu ta bin di practicanan sostenibel, inicia pa Brasil na 2016.
Pa haya mas riba e compromiso di Arcos Dorados cu e planeta bishita nan website: www.arcosdorados.com.


c: text/html

text:
ORANJESTAD, Aruba – 14 mei 2020
DVG ta informa comunidad
Tene cuenta cu proceso nobo pa saca of renoba Certificado di Salud
Pa sigui minimalisa e transmision di COVID-19 na Aruba, ta necesario pa introduci cambionan pa por garantisa distancia fisico y bon higiena na lugarnan publico.
Un di e seccionan hopi bishita pa publico na Departamento di Salud Publico ta Dienst Warenkeuring en Hygiëne cu ta encarga cu e certificado di salud of tambe yama “carchi berde”. Prome cu e pandemia di COVID-19 clientenan por a cana yega na cualkier momento pa aplica, renoba of busca nan Certificado di Salud. Den e normal nobo nos tin pa bay custumbra cu esaki ya no ta e situacion.
Pa aplica of renoba Certificado di Salud Entrante dialuna 11 di mei 2020 mester haci un cita. Pa haci un cita por subi e website di DVG cu ta www.dvg.aw y haci cita. Pa esnan cu no tin acceso na internet nan por yama 5224277. Citanan ta wordo duna riba dialuna y diaranson y cliente mester presenta na e cita na e orario stipula. Pa aplica of renoba mester cumpra un stampia di afl 30,- na Departamento di Salud Publico su seccion di Finanza y e cliente mester trese tambe prueba di indentificacion. E pruebanan di indentificacion mester ta un cedula di Aruba valido of un papel di 5,- di censo (no mas cu 6 luna bieu). Aserca mester trese tambe un rijbewijs of un paspoort valido. Ta importante pa informa cu seccion di Finanza ta traha solamente cu pago electronico y no ta accepta placa cash.
Pa esnan cu tin pa busca nan Certificado di Salud Nos kier informa cu nos ta bezig cu planificacion di esaki y manera cu nos seccion ta cla cu e planificacion nos lo informa e orario y dianan pa bin busca.
Departamento di Salud Publico ta haci un suplica na tur cliente pa cumpli cu e condicionan stipula na beneficio di salud di un y tur. Es cu no atene su mes na e condicionnan lo no por ricibi servicio.

robotstxt: allowed

filter: keep


text:
Mark Solognier di Warda Costa, ta anuncia cu for di momento cu e gedoogbeleid a keda introduci pa tur piscado cu ta spearfishing, nan departamento a sigui cu nan trabou di control pa wak tur cos ta na ordo.
“En berdad nos ta ripara cu tiramento di pisca ta tumando luga, tiramento di pisca cerca hende cu no tin vergunning nos ta actua, of si nan tin vergunning y ta ripara cu cosnan no ta permiti, tambe ta actua con e reglanan di vergunning y ley ta bisa.”
Nan ta enfatisa pa tur piscado keda mantene nan mes na condicion di ley. Si nan ta wak cu e piscado ta den un area cu e sa cu e no mag di tira, nan ta actua. Tambe un punto cu ta wak hopi ta e fiamento di harpoen na otro persona, esey por trece consecuencia di perde harpoen, un vergunning ta personal.
Cada persona cu ta haya vergunning, tambe ta haya un mapa caminda ta indica cua ta e zona cu un piscado mag y no mag di tira, caminda cu ta drenta y sali for di lama. Cu exepcion di esnan cu ta sali for di boto.
Nan di Warda Costa lo actua basa riba ley, y lo cuminsa conscientisa e pueblo den e practica aki, y ministerio encarga lo mester duna informacion extra di con e ley ta hinca den otro. Ta pidi pa keda cu e bon comportacion y pa esnan cu cu mester regla su ekiponan pa bay Santa Rosa y cumpli cu tur regla ‘nos ta pidi pa haco tur cos legal pa tur cos cana netjes’.
“Una bes bo kibra regla, e ley ta conta pabo. E ora bo harpoen ta keda destrui y ta haya boet tambe cu nos mes ta duna. Nos ta keda controla e comportacion den lama y e uso persona di e harpoen (cu no mag di fia na otro).”


text:
Warwaru
Un warwaru, hòs of tornado ta un kolumna di bientu rotante masha peligroso i violento ku ta den kontakto ku e superfisie di tera anto un nubia cumulonimbus of den kasonan spesial un nubia cumulus.
Warwarunan ta bini den varios grandesa i forma, pero nan ta tipikamente den e forma di un trèktu di kondesashon visibel, ku su parti mas smal ta mishi ku tera anto ta rondona pa un nubia i stof. Mayoria warwaru tin bientunan di menos ku 177 kilometro pa ora, i ta aproksimadamente 80 meter den hanchura, anto ta biaha un par di kilometro prome ku nan disipa. Esunan mas ekstremo ta haña un velocidat di mas ku 480 kilometro pa ora i ta mas ku 3 kilometro di hanchura, anto ta keda riba tera pa mas ku 100 kilometro.


text:
ROUND ROCK, TEXAS – E ekipo di Tripel A, Round Rock Express a anunsiá ku nan a añadí Juremi Profar na nan roster. Juremi a keda yama for di e kampamentu di entrenamentu ekstendé di Texas Rangers.
Mes ora Juremi a haña e oportunidat pa hunga su promé partido di Tripel A. Juremi a hunga tersera base pa e ekipo di Round Rock Express i a konektá un hit den tres turno na bate ku un kareda anotá.
Ku su 18 aña di edat Juremi a bira e pelotero di mas hóben ku ta hunga pa e ekipo di Round Rock Express.
Te ku un luna pasa Juremi a forma parti di e ekipo di Hickory Crawdads den Klase A. Akinan e pelotero a hunga den shete partido ku e ekipo di Crawdads kaminda e la konektá hit den tur partido ku e la hunga. Juremi a logra un promedio di .269, ku un honron i shete kareda empuha den e shete partido nan aki.


text:
The content originally appeared on: Diario
ORANJESTAD (AAN): Hues di Corte di Husticia den Promer Instancia a trata e caso penal cu Ministerio Publico a cuminsa contra e homber D. Fiscal ta acusa D. cu na 2006,
el a abusa sexual di su yiu muher R., kende e tempo ey tabatin 8 aña. Fiscal a exigi 3 aña di prison di cual 6 luna ta condicional cu un tempo di prueba di 2 aña.
Abusa di su yiu muher: Durante tratamento di e caso, acusado D. a desmenti di a abusa di su yiu muher R.
Hues a mustra cu aña pasa, ora cu e yiu muher R. (awor tin 23 aña) a bolbe di Grecia, el a haci denuncia contra su tata. El a worde interoga caminda el a bisa cu tempo cu e tabatin 8 aña, su tata a bras’e riba cama y a mishi cu su parti intimo. R. a bisa cu na tres occasion su tata D., a mishi cun’e.
Ademas di R., miembronan di KZP a scucha su ruman muher y su tantanan y tambe su mama. Tur ta papia di cu hopi aña pasa R. a yega di bisa nan cu D. a mishi cun’e y cu e mama di R. a bisa cu ta regla e asunto aki den famia mes y cu no ta bay Polis.
Ta asina cu un di e tantanan, cu ta e ruman muher di D., a bay reclama D. riba loke el a haci y D. a admiti di cu tempo ey cu e tabata adicto, el a mishi cu su yiu pero awor el a rehabilita.
Rekisitorio di Fiscal: Di parti di Ministerio Publico, Fiscal ta haya cu a keda legalmente proba cu D. a abusa di su propio yiu muher. Fiscal a cuestiona e hecho cu un tata ta abusa di e confianza cu su yiu muher mester tin den dje.
El a mustra tambe cu e abuso a keda traha riba e yiu te cu awor cu e yiu a dicidi di haci denuncia. Fiscal a exigi 36 luna di prison (3 aña) di cual 6 luna ta condicional cu un tempo di prueba di 2 aña.
Defensa di Abogado: Abogado mr. Mohamed a bisa Hues cu e ta haya cu no tin prueba di sosten y cu ta solamente declaracion di e yiu muher tin. E abogado a mustra riba sentencia di Corte Supremo cu ta mustra cu den casonan di abuso y inmoralidad, ademas di e declaracion di e victima mester busca prueba di sosten. Si no tin prueba di sosten no por castiga e sospechoso.
E abogado ta haya, cu mirando e declaracion di e yiu muher R.(23) na Polis, e ta bisa cu ningun momento su tata a penetr’e. E abogado ta conclui cu no por papia di abuso sexual y mester declara D. liber di e acusacion aki. E ta haya cu aki mester concentra riba actonan inmoral.
Na opinion di e abogado, e testigonan cu KZP a scucha, ta papia di cu hopi aña pasa R. a conta nan cu D. a abusa di dje pero no a bisa detayenan. Ta awor cu R. a bolbe di Grecia, el a bolbe bin riba e abuso di su tata D. y a bin cu mas detayenan. Mr. Mohamed ta haya cu no tin prueba di sosten y mester declara D. liber.
Hues a bisa cu e ta bay studia e caso y cu 3 Juni 2022, lo tin sentencia.


text:
Category: Communicado
Mensahe riba Dia di Labor TUR LABOR TIN SU BALOR
Reflexionando riba un dia asina importante, riba e crisis cu nos Pais a pasa aden a causa di e pandemia, con dos aña despues nos ta recuperando cu pasonan grandi,…
Comunicado Cooperativa di Ahorro y Prestamo di Aruba (CAPA)
Den e ultimo dianan ta hopi informacion troci a wordo lansa den direccion di CAPA, e cooperativa di miembronan di SEPPA. Informacion cu tur mal intencion pa desacredita e…
Prome Minister Evelyn Wever – Croes na ocasion “Celebracion di Dia Internacional di Poesia”
Danki na tur artista cu a traves di nan arte ta brinda inspiracion den lucha y retonan cu ta pasa aden ORANJESTAD – Pa celebracion di “Dia Internacional di Poesia”…
E COMPLEHO DI ARUBA MARRIOTT A CELEBRA DIA DI HIMNO Y BANDERA DEN UN MANERA SPECIAL
PALM BEACH, ARUBA – 17 di maart 2022 – Dia nacional di Himno y Bandera ta un dia cu ta wordo celebra rond di Aruba cu hopi orguyo y patriotismo…
A.T.A. ta den dialogo cu diferente socio, enfocando riba e tema di reforma fiscal y otro desaroyonan cu posibel impacto riba e operacion di A.T.A. y turismo
A.T.A. ta den dialogo cu diferente socio, enfocando riba e tema di reforma fiscal y otro desaroyonan cu posibel impacto riba e operacion di A.T.A. y turismo Oficina di…
Minister Maduro na ocasion di Dia di Hende Muhe 2022: Aruba ta wordo midi na e manera cu nos ta trata hende muhe den posicion di liderazgo na nos Pais
ORANJESTAD – Tur aña dia 8 di maart mundo henter ta observa y conmemora Dia Internacional di Hende Muhe. Un dia yena cu palabra di elogio, admiracion y mensahe bunita…
ENTREGAMENTO DI CERTIFICADO DI SMALL BUSINESS ACADEMY NA COLEGIO EPI
ORANJESTAD – Riba diasabra 19 di februari 2022, Colegio EPI y Qredits a entrega e certificadonan na e graduadonan di Small Business Academy. Small Business Academy (SBA) ta un programa…
Minister Glenbert Croes: Nos ta celebra 10 storia di victoria
Den cuadro di Formacion Social, tabata pa mi un privilegio representa mi colega, amigo, ruman Minister Rocco Tjon siman pasa. Den su nomber mi a entrega certificadonan na 10 hoben…
PROME MINISTER A ELABORA RIBA E IMPORTANCIA PA HENDE MUHE TA DEN POSICIONNAN CLAVE
“E lucha di e hende muhe pa ta den posicion clave no tabata, no ta y no lo ta uno facil” Mundo henter a celebra Dia Internacional di Hende…
MIEMBRONAN DI EERSTE KAMER A BISHITA ARUBA DEN CUADRO DI REUNION ANUAL
ORANJESTAD – Siman pasa diabierna Gobierno di Aruba a reuni cu delegacion di Eerste Kamer di Hulanda. E Parlmentarionan di Eerste Kamer ta bishitando diferente isla pa haya mihor bista…


text:
E di seis Karta Habrí na Poder Hudisial
NOS TIN KU SKOHE: “We may have democracy, or we may have wealth concentrated in the hands of a few, but we can’t have both”. Opinion di Hues Louis D. Brandeis († 1941), miembro di Korte Supremo di Merka. Ku otro palabra, sea bo tin un élite chikitu y riku, òf bo tin demokrasia. Pero bo no por tin tur dos pareu!
Na aña 2014 e organisashon Ingles pa ayudo soshal ‘Oxfam’ a publiká un rapòrt titulá: ‘Working for the Few’. Oxfam a kalkulá ku e 85 hende mas riku na mundu ta poseé mesun tantu rikesa ku mitar di e poblashon mundial mas pober kombiná. Segun Brandeis nos no tin demokrasia pues. Nos tin plutokrasia (= gobièrnu di y pa e rikunan). E rikunan ta kumpra partidonan polítiko kompleto. Y nan ta kontrolá pueblo via di nan propio media.
DEN E RAPÒRT ‘WORKING FOR THE FEW’ Oxfam ta remarká tambe ku e tipo di konsentrashon ekstremo di poder ekonómiko aki ta kousa tenshon soshal y por kondusí na kiebro total di komunidat. Simplemente bisá, e ta kousa rebelion y guera. Nos ta mira esei tòg?
Y e ta kondusí na algu otro tambe. E ta hasi y mantené hende pober iresponsabel. Aki nos NO kier men kriminalidat, ku semper tin su atrakshon fuerte pa hende pober pa motibu di nan nesesidat severo y konstante. Nan meresé honor pa e hecho ku mayoria di nan ta keda honesto y rasonabel tòg! Pero nos no kier men esei. Nos kier men ku desigualdat ekonómiko ekstremo ta hasi e asina yamá ‘have-nots’ iresponsabel. Pasobra responsabilidat ta kuminsá ora un hende ta poseé algu. E ta kuminsá ku propiedat.
TA APSURDO pa pone defensa di e Siudat den man di esnan ku no ta poseé niun pida di dje. Niun pida di e Siudat, nos kier men. Niun kas, niun pida di tereno, nèt nèt nada. E proménan ku ta kore bai òf ta kuminsá yuda e enemigu, ta nan. E Griego klásiko ku a mustra riba e hecho aki, tabata sabí. E tabata referí espesífikamente na katibunan. Ta apsurdo di spera di katibunan ku nan lo bringa pa defendé e Siudat (òf e ‘Sosiedat’). Nan no tin NADA di pèrdè. Responsabilidat ta kuminsá ora un hende ta poseé algu.
Bèk na 2015. Di kon esnan ku no ta poseé nada lo mester bai traha pa e 85 hende mas riku na mundu? Di kon? Oké, pa keda na bida nan lo traha pa sueldo. Pero responsabilidat y amor pa trabou? Lubidá! Esei ta kuminsá ora un hende ta poseé algu. Kualkier persona lo defendé su propio kas hasta ku su bida. Pero kende lo defendé e kompania di su doño di trabou, miéntras ku e mes no ta poseé niun pida di dje? Kualkier doño di trabou ku no por paga su trahadónan mas, sa for di propio eksperensha amargo kon leal realmente nan ta. Pero, sea honesto. Ta lógiko. No spera algu di otronan ku abo tampoko lo no a duna.
E REGLA DI ORO. Loke abo no kier pa otronan hasi ku bo, no hasi esei ku otronan. Den forma negativo nos por formul’é asin’aki: Loke abo lo no a duna, no spera esei di otronan tampoko. Pues no spera lealtat y responsabilidat di otronan, si abo mes den mesun situashon tampoko lo no a duna esei. Ta konosí ku katibunan lo traha pa keda na bida y pa miedu di kastigu. Pero bo ta spera dedikashon y lealtat di nan? Di kon bo ta spera esei di katibunan di sueldo anto?
Un katibu di sueldo ta un mitar katibu. Y meskos ku un mitar bèrdat ta un mentira kompleto, un mitar katibu ta un esklabo kompleto. No spera responsabilidat y dedikashon di esklabonan, tanten no ta duna nan responsabilidat. Y responsabilidat ta kuminsá ku propiedat. Di un sosio bo mag spera dedikashon y lealtat, pero di un katibu di sueldo nò. Pues bo tin ku perkurá pa bo trahadónan bira bo sosio, pa bo por spera di nan loke bo mag spera.
GIVE THEM PEANUTS AND YOU GET MONKEYS. E dicho aki ta splika e idea basta bon. Keda sin duna trahadónan akshon den bo kompania, anto bo ta haña esklabonan iresponsabel. Ku e palabra ‘duna’ aki, nos NO kier men ‘regalá’. Nos kier men ‘bende’. PERO trahadónan lo no por wòrdu obligá pa paga ku nan sèn di spar. Al kontrario. Nan por paga ku e dividendo ku e akshonnan mes ta generá. Den mayoria kaso ta tuma +/- 13 aña pa kaba paga ku dividendo.
E Terser Kaminda no ta duna solushon pa sektor empresarial so. A desaroyá instrumentonan finansiero ku ta finansiá TUR HENDE (= tur hòmber, muhé y hasta mucha) pa poko poko pero sigur, nan tur por kumpra akshon den Kapital Produktivo, manera akshon den kompanianan públiko, ‘real estate’, propiedat intelektual, materianan prima y rekursonan natural. Esaki no ta soshalismo, ni kapitalismo. Ta un bon kombinashon di ambos: E Terser Kaminda Hustu.
SI NOS KIER PAS, nos lo mester parti. E desigualdat ekstremo ku nos a krea despues di Kaida di e Muraya di Berlin, ta kondusí na problemanan soshal y gueranan perpetuo. Pero polítika lo no trese niun kambio den esaki. Pasobra ta polítika mes a krea e situashon aki. Y polítika a prueba tambe ku bo por gana guera y elekshon usando strategia di Sun Tzu y Machiavelli, pero bo no por gana Pas asin’ei. Pero ta eksistí un Terser Kaminda pa parti poko poko y na un manera hustu, responsabel y rasonabel.
Ta p’esei nos ta hasi un yamada riba Poder Hudisial. Solamente Korte lo por trese e balansa riba lokual e Terser Kaminda ta basá. Y balansa lo trese pas. Ta p’esei GMS (= ‘Golden Meand Society’) ta traha via di Korte. Por kompará esaki ku e organisashon Merikano ‘ACLU’ (American Civil Liberties Union). Nos ta usa mesun método. Pa mas splikashon, lesa e buki ‘Paradigm Regained’, ku bo por haña aki: www.arcocarib.com
Òf aki: www.unitedstatesofarcadia.org
KORTE SUPREMO DI INDIA a splika ku si nan ta pasivo y keda sin intervení ora ta toka derechonan fundamental, e derechonan aki lo keda un ‘teasing illusion’ (un ilushon ku ta tenta) pa semper. Ta p’esei e Korte Supremo aki a kuminsá intervení. Y na yüni 2015 Korte di Den Haag tambe a mira e lus aki. Nan a ordená Hulanda pa baha e volúmen di gasnan ku ta kalentá atmósfera ku 25% promé ku aña 2020. Pues poko poko un kambio a kuminsá.
Korte Konstitushonal di Zuid-Afrika tambe a yega di saka e tipo di verediktonan aki. Pues nos ta mira ku e Terser Poder a kuminsá move rònt mundu. E sinkronisidat aki no ta koinsidensia. Pero e ta bon biní. Y si nos por logra splika e Terser Kaminda na e Terser Poder, e ora ei e trabou por kuminsá na serio. E introdukshon mas simpel ta e buki: ‘Cuba, a New Beginning’. Y ya bo a komprondé kaba. Bo por hañ’é aki: www.arcocarib.com
E mihó manera pa perkurá ku hende lo NO lesa bo buki, ta pa pidi nan pa les’é. Pero nos ta pidi’é tòg. Pasobra segun ekspertonan eksterno ‘Cuba, a New Beginning’ ta e introdukshon mas simpel ku tin. E ta na Spañó tambe. Esnan ku kier sa mas detaye – y nos kier a urgi espesífikamente miembronan di Poder Hudisial –, por bai na e website aki: www.cesj.org
E ‘Golden Meand Society’ (GMS) ta sugerí solushon. No solamente análisis y lamentonan kon malu e situashon a bira. Krítika sin solushon ta manera un misil sin kargo. E ta prek un tiki, pero no tin impakto real.
Bonaire, 5 di sèptèmber 2015
Michiel Bijkerk


text:
ORANJESTAD; Siman pasa Minister di Enseñansa y Deporte sr. Endy Croes hunto cu colega Prome Minister sra. Evelyn Wever – Croes a reuni cu Obispo Luis Antonio Secco y Vicario Episcopal Pastor Andres Macovic di parokia di Savaneta. Un bon reunion y fructifero unda a trata tema di enseñansa, SKOA y nan retonan.
Obispado ta doño di diferente edificionan di scol cu SKOA ta maneha. E reunion a bay riba temanan di importancia pa cu enseñansa y e retonan cu esaki ta presenta. Tabatin atencion special riba e temanan pendiente entre otro;(1) e problematica pa cu e werksters di SKOA,
(2) pa haya claridad riba e suma mensual cu e stichting no a ricibi mas di Financiën, cu tabata pa paga e primanan na belastingkantoor y (3) “Terugbetaling” di e suma cu SKOA a ricibi dos biaha.
Actualmente tin un comision atraves di un Ministeriële Beschikking nombra di expertonan interno y externo pa soluciona esaki. Tanto Minister President sra. Evelyn Wever – Croes y Minister di Enseñansa y Deporte sr. Endy Croes a splica Obispo Luis Antonio Secco y Vicario Episcopal Pastor Andres Macovic cu e boluntad tey pa soluciona tur problema y nan por tin e garantia cu esaki ta e obhetivo di Gobierno y ta premira cu pronto e solucionnan ta riba mesa den e miho interes pa henter Aruba.


text:
E campeonato aki ta wordo hunga den 3 categoria, un categoria Sub-1700 pa hungadornan sin rating of cu un rating bow di 1700 ELO. E otro ta un categoria U-2000, pa hungadornan cu un Fide_Rating bow di 2000 y un categoria U-2300 pa hungadornan cu un fide_rating bow di 2300 ELO.
Den e ultimo anjanan e federacion di ahedrez ta masha activo tanto riba nivel local como internacional. Nos atletanan di ahedrez a caba di competi algun luna atras den e campeonato mundial di ajedrez teni na Baku, Azerbaijan mientras cu dos siman pasa e federacion a organisa e torneo annual internacional “Aruba Chess Challenge 2016” cu a conta cu participacion di hungadornan di 6 pais cu a bishita Aruba. Awendia mas y mas hoben ta praktica e deporte mental cu ta exigi un grado di concentracion di nivel halto. For di un edad relativamente hoben nos ta mira nos muchanan eherce e deporte di ajedrez, cual sigur ta un di e metanan primordial pa e federacion di ahedrez.
Un danki sigur na Lotto, e Loteria di Aruba pa medio di Comision di Subsidio cu a yuda subsidia e delegacion di ajedrez pa e campeonato Panamericano Amateur di Ajedrez 2016.
Cumprando weganan di Lotto, e Loteria di Aruba bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e comision di subsidio.


text:
ORANJESTAD – October 30, 2020
Den cuadro di e campaña “Aruba ta Conta cu Bo” di Departamento di Salud Publico, un di e gruponan di nos comunidad cu nos kier presta mas atencion ta: NOS GRANDINAN.
E temporada di Covid-19 aki, sigur a impacta mundo henter y Aruba no a keda afo, pesey e situacion di nos adultonan mayor ta un di nos prioridadnan. Nan cuido, nan trankilidad y nan bienestar ta nos preocupacion.
Si abo ta forma parti di e segmento di nos poblacion cu tin 60 aña of mas, e informacion aki ta valioso pa bo. Como Departamento di Salud Publico, nos ta haci un yamado pa bo tuma control di bo salud.
Si bo ta sufri di cualkier malesa cronico manera sucu, presion y colesterol, nos ta urgi bo pa regula e malesa aki hunto cu bo Dokter di Cas y tuma bo remedinan segun instruccion di e dokter.
Pa bo “boost bo defensa”, come alimento saludabel y bebe hopi likido. Haci actividad fisico, minimo 30 minuut pa dia. Reduci consumo di alcohol y humamento.
Pa loke ta referi socialisa, haci esaki cu precaucion, mirando e situacion actual di e pandemia. Mantene distancia di 1.5M na tur actividad social, ya sea religioso of cultural. Bisti bo tapa boca ora bo ta den contacto cu famia, conocirnan y ora bo drenta un luga cera. Cuminda cu expresion bunita ariba bo cara, ya cu no por tin contacto fisico, laga bo wowo papia pa bo!
Nos recomendacion pa sigui desaroya bo actividadnan diario, ta pa haci respondi manera compras of bay botica, parti mainta. Si bo ta cuida nieto, sea alerta pa sintoma di Covid-19.
Tin un grupo di riesgo cu mester tuma tur e accionnan mas riguroso, e grupo di riesgo ta encera:
Adulto 70+.
Esnan cu problema di pulmon y via respiratorio no regula.
Persona cu malesa cronico di curason bou tratamento.
Individuo cu diabetes cu no ta regula of ta mal regula, y ta presenta complicacionnan secundario.
Esnan cu malesa grave di higra y cu obesidad (sobrepeso extremo).
Tambe tur esnan cu problema di riñon cu ta dialisando of warda transplante; y finalmente, individuonan cu sistema inmunologico abou debi na: malesa auto-inmune cu medicacion, transplante di organo of stamcell, malesa hematologico, asplenia y otro malesanan cu ta ataca e sistema inmunologico, manera HIV no trata of HIV cu valor di CD-4 <200mm3. Pashent di cancer cu ta hayando chemotherapie y/of bestraling.
Aruba ta un pais bendiciona, patriotico y balente, nos tur mester ta cla pa defend’e y e positivismo mantene. Pa nos sigui bringa e Covid-19, mester sigui tur regla y recomendacion stipula. Nos tur mester ta determina pa tur reto enfrenta. Ban sigui cuida!


text:
E preisnan aktual pa webu di galiña ta data for di 2017 (Dekreto Insular di 1 di mart 2017, nr. 5 - AB 2017, nr. 4 archivo # 201700251). Den e promé kuartal di 2022 e produktornan di webu a hasi un súplika pa adaptá preis di benta por menor i benta por mayor di webu di galiña produsí lokalmente. Den nan súplika nan ta indiká ku mayoria preis di materia prima pa produkshon di webu di galiña a subi enormemente i ku nan lo sigui subi tur luna. Ta trata prinsipalmente di preis di kuminda pa galiña, puitu, empake di webu i gastu di transporte. E produktornan lokal di webu a indiká ku nan no por tin kontròl riba e desaroyonan aktual di preis, den e kaso akí oumento di preis di medionan di produkshon, spesialmente pa motibu di e guera na Ukraina i oumento di preis di kuminda pa galiña komo konsekuensia direkto di esaki.
Ku e meta pa mantené e proseso di produkshon lokal den tal forma ku e ta kubri gastu i pa mantené webu di galiña pagabel pa konsumidó, Kolegio Ehekutivo a disidí pa entrante 16 di mei 2022 temporalmente oumentá e preis di benta por menor pa webu produsí lokalmente ku 75 sèn. Despues di 3 luna lo evaluá e medida temporal akí. Durante e periodo akí Entidat Públiko Boneiru ta spera di haña un bista kompleto riba desaroyo di gastu di produkshon di webu den e periodo di 2017 te ku 2021. E preis di benta por menor pa webu importá no ta kambia.
For di 16 di mei 2022 e siguiente preisnan di benta ta balido (klik riba e 'related file' abou):


text:
Aruba Airport handled over 25 thousand passengers during the first weekend of the year “Super Weekend”
ORANJESTAD – Aruba Airport Authority N.V. (AAA) opened the New Year with all hands on deck to handle over 25.000 passengers who traveled over the 2-day period, being Saturday January 5th and Sunday January 6th 2019. According to the official passenger figures from IASA, 14,400 passengers traveled through the airport on Saturday, and 10,631 on Sunday.
Aruba Airport together with all operational stakeholders were well staffed and prepared for the hectic weekend. Many operational changes were set in place to help alleviate the peak time congestion, which helped to expedite the passenger flow. Passengers who arrived to the airport by the usual advised time of 3 hours prior to departure, were at their gate well ahead of boarding time and could even shop and dine before boarding their flight.
During the entire peak periods, passengers were timed at all of the airport’s checkpoints, from check-in to the gate. The maximum times during the heaviest peak periods were just over 2 hours for U.S. bound passengers, and these wait times lasted for several hours. Despite some very long lines, all of the airport stakeholders were fully engaged in the operation, and the lines moved quickly. The airport was made aware of an unfortunate post in Trip Advisor, where a passenger claimed to take 4 ½ hours to get to their flight. At no time during this past weekend, did conditions at the airport result in such a situation for any passengers. AAA takes this type of feedback very seriously and immediately conducted further investigation on the matter, as this did not match any of the observations that were being carried out over the weekend. This investigation revealed that several of the passengers that missed the subject flight, were registered at local outbound immigration (first point of entering the terminal) as late as 30 minutes before their departure time, much too late to have any chance of making a flight to the U.S.
“The airport passenger volumes during this past weekend were quite challenging, and the abundance of great teamwork and coordination between all parties involved made a big difference. Weekend passenger levels like we experienced this past weekend are likely to be a new normal for some time ahead, and we are all committed to keeping up the focus, and continuing to move forward with the necessary investments in the airport that will give us some better tools to handle the increased passenger volumes in the future.” said AAA CEO Mr. James Fazio who was very satisfied with the passenger processing during the busiest days of the year. With regards to the Trip Advisor review, Mr. Fazio commented the following: “The passenger experience is for us of utmost importance and it’s disappointing for us to hear that a passenger missed his/her flight at Aruba Airport. From the airport’s perspective, we had all the key players in place to ensure the most efficient passenger handling possible in this extraordinary situation. Whether it is Super Weekend or not, the travel advice remains the same: Be at the airport 3 hours prior your flight’s departure time to avoid any inconvenience.
Papiamento
Aeropuerto di Aruba a procesa mas cu 25 mil pasahero durante e prome siman di aña “Super Weekend”
ORANJESTAD – Aruba Airport Authority N.V. (AAA) a habri aña cu manganan hisa ariba pa procesa mas cu 25.000 pasahero cu a biaha durante e periodo di 2 dia, cu ta diasabra 5 y diadomingo 6 di Januari 2019. Segun cifranan oficial ricibi for di IASA pa loke ta e cantidad di pasahero, 14.400 pasahero a biaha riba diasabra y 10.631 riba diadomingo.
Aeropuerto di Aruba hunto cu tur stakeholder operacional tabata bon prepara cu suficiente personal pa e fin di siman druk. Varios cambio operacional a wordo haci pa yuda alivia e congestionnan cu a yuda haci e fluho di pasahero bai mas liher. Pasaheronan cu a yega aeropuerto segun e conseho usual pa ta na aeropuerto 3 ora prome cu e salida di nan buelo a yega gate basta prome cu momento di aborda avion y por a asta shop y come prome cu nan buelo.
Durante full e periodo peak, e pasaheronan tabata wordo “timed” na cada checkpoint di aeropuerto, for di momento di check-in te ora cu nan a yega gate. E cantidad di rato maximo pa un pasahero durante e momentonan di mas druk tabata net un tiki mas cu 2ora pa pasaheronan cu a biaha pa Merca, y esaki a dura un paar di ora. Aunke cu tabatin liñanan hopi largo, tur stakeholder tabata presente y envolvi den e operacion, pa asina e liñanan keda move.
Aeropuerto a tuma nota di un post lamentabel riba Trip Advisor, unda un pasahero ta bisa cu a tard’e 4 ora y mei pa yega su buelo. Na ningun momento durante e fin di siman druk, tabatin condicionnan asina pa niun pasahero. AAA ta tuma tur feedback hopi na serio y inmediatamente a cuminsa cu investigacion pa haña sa kico a pasa, mirando cu e no a cuadra cu ningun observacion haci durante e fin di siman. E investigacion a mustra cu varios pasahero a perde e buelo cu ta wordo menciona pa motibo cu 30 minuut prome cu nan buelo nan a yega e prome punto di control prome cu drenta paden na imigracion, pues demasiado laat pa por subi nan buelo pa Merca.
“E volumen di pasahero durante e fin di siman tabatin su retonan cu ne y e abundancia di bon trabou den ekipo y coordinacion entre tur partner a haci un diferencia grandi. E cantidad di pasahero manera cu nos a experencia durante e fin di siman por bira loke nos por spera pa un tempo nos dilanti y nos tur ta comprometi pa keda enfoca y sigui haci e inversionnan necesario den aeropuerto cu lo duna nos mihor ekipo pa maneha cantidad mas grandi di pasahero den future,” asina CEO di AAA Sr. James Fazio cu ta hopi satisfecho cu e procesamento di pasahero durante e dianan di mas druk di aña a bisa. Pa loke ta trata e review riba trip advisor, Sr. Fazio a bisa lo siguiente: “E experiencia di e pasahero pa nos ta di suma importancia y ta duel nos pa scucha cu un pasahero a perde su buelo na Aeropuerto di Aruba. For di e perspectiva di aeropuerto, nos a percura pa tin tur personanan clave na aeropuerto pa por garantisa un procesamento di pasahero mas eficiente posibel den e situacion extraordinario aki.”
Si ta Super Weekend of no, e conseho di biahamento ta keda mescos: Tur pasahero mester ta na aeropuerto 3 ora prome cu e ora di salida di buelo pa evita cualkier inconveniencia.


text:
Porto Kòrsou ta presenta Plaza Pòrto Korso, “un punto di referensha” pa Kòrsou
Kòrsou, 14 di juni 2022
Imaginabu. Imaginabu ku bo por keiru, kore baiskel y rolschaats riba un paseo berde den haf di
Kórsou.
Imaginabu ku bo ta den un boto ta keiru den bahia di Santa Anna, pasando banda di Handelskade, y
un diripiente bo ta mira un edifisio manera unu for di un kuenta di hadas kaminda bo por mara bo
boto, baha hasi kompras, kome algu o sinta un ratu riba un terasa kaminda bo por disfruta di un bista
riba e haf, e yatenan, Julianabrug y Fort Nassau.
Imaginabu ku e edifisio enkantador aki bira un “punto di referensha” manera Sydney Opera House,
kaminda bishitantenan ta bini pa disfruta di teatro y konsiertonan.
Imaginabu ku negoshinan tin nan ofisina aki nan, kaminda Yu di Kòrsounan ta labora ku un bista riba e
haf y nan isla. Imaginabu ku tin hende ta biba ey banda y ku tin muchanan ku ta bai skol o hunga den
un de e parke berdenan.
Imaginabu ku e edifisio aki ta kompletamente duradero y ta genera mas energia ku e ta huza paso e
fachada ta genera energia y ta optimalisa pa lus di solo, sombra, ventilashon, bista y privasidad.
Imaginabu ku e edifisio aki ta konstruí for di materianan innovativo produsi lokalmente for di
fuentenan renoba y desperdisio di e isla y laman.
Imaginabu ku e yatenan tin nan luga di mara figo den e parti de e haf y ku e yatenan aki ta wordu
mantene dor di profesionalnan lokal.
Imaginabu ku rondo di e edifisio lo lanta un kombinashon di bida urbano, haf di yate y industrianan
duradero manera biokimika, bio-energia, produkshon hidrogeno, luga di proseso di peska, agrikultura
inovativo y mantementu di barkunan.
Imaginabu ku e industria duraderonan aki no ta dañino pa medio ambiente, naturalesa y salud di
hende.
Imaginabu ku dor di desaroyonan aki e ekonomia y kuponan di trabou di Kórsou lo fortalese y bira
mas resistente kontra dasaroyanan inespera.
Imaginabu ku tur e kosnan aki por ta posibel y ku nos por finansa e proyecto. Pakiko no hasié?
Esey ta e pregunta ku inishadornan di Porto Kòrsou ta hasi nan mes pa años kaba.
Pa e motibu ey Porto Kòrsou a desaroya un plan. Pa duna e plan aki un body, Porto Kòrsou den
koloborashon ku JHK Architecten di Utrecht a desaroya un vishon pa un “punto di referensha” na
Kòrsou na kantu di awa riba e aktual tereno de refineria Isla.
Plaza Porto Kòrsou
E “punto di refensha”aki ta inspira riba e marshe sentro di enkuentro Plaza Nobo na Kòrsou. E
konstrushon di e daknan de e tres torennan tin en mes un tipologia y konstrukshon ku Plaza Nobo. E
edifisio lo ta un sentro de enkuentro pa hopi hende y lo tin multiple funshonnan.
E edifisio no tin un dilanti o un patras. E ta un forma simmetriko.
Tur kambio ta kuminsa ku un prome paso. E edifisio monumental aki lo a e prome paso riba e
kaminda pa un futuro duradero. E ta pa pone hende kumisa pensa y diskuta riba e futuro di e haf de
Kòrsou. Dor di partisipashon sosial, kreatividat y konosementu, e vishon lo bira miho.
Durf di soña y korda ku tur kambio ta kumisa ku un vishon.
Porto Kòrsou
Porto Kòrsou ta un asosashon di desaroyo eksistente. Porto Kòrsou tin komo meta pa mehora e
bienestar di Kòrsou dor di desaroya aktividatnan duradero y ekonomikamente fuerte. E aktividatnan
aki lo genera kuponan di trabou nobo, kresementu di ekonomia y alsamentu di entradanan di pais.
Porto Kòrsou tin un netwerk ekstenso di empresanan ku ke hasi negoshi y inverti den Kòrsou. Entre
otro, realisashon di un sentro di resiklage, un fabrika di waste-to-energy y desaroya di un haf di yate.
E haf di Kòrsou ta hundu, for di e zona di orkan y e haf perfekto pa yatenan grandi. Un yate grandi ta
bon pa por lo menos 40 kupo di trabou.
“Nos ta juda hende haña trabou, duna nan un meta den bida y un ingreso figo. Ta pa e motibu ey nos
ta hasi e kos aki!”, sigun Orlando Meules, co-fundador di Porto Kòrsou.
Porto Kòrsou tin su raisnan na Kòrsou y na Hulanda. Porto Kòrsou ta traha huntu ku spesialistanan
internashonal riba e tereno di desaroyonan urbano duradero y ekonomiko.
Gerentenan di Porto Kòrsou – Orlando Meulens, Ronald van Sluisveld, Marc Arnold y Sven Rusticus


text:
Aruba Bank ta felicita Rey y Reina di Dande 2021
Oranjestad, Aruba, December 30, 2021- Aruba Bank, e banco di Aruba, ta orguyoso di por a aporta na nos cultura sosteniendo e Festival di Dande 2021.
Aruba Bank a contribui den forma financiero pa por premia tur e ganadornan. Pabien na nos Reina di Dande Emilenne Boekhoudt y Rey di Dande Jonathan Christopher y tur otro participante.
E Festival di Dande a tuma lugar den un forma virtual y a conta cu un participacion grandi di damas y cabayeros cu a competi pa e corona manera ta e tradicion di tur aña.
Pabien na e organisadornan y danki na tur esnan cu ta mantene nos cultura bibo.


text:
International
Inflacion a subi causa principalmente door di aumento den transporte
This content is exclusive for members
Register or login to unlock this article
International
Segun resultado di outopsia: Ta indiká ku Jayland Walker a keda perforá ku por lo ménos 60 tiru di bala di 8 polis
OHIO – Kapitan Stephen Mylett hefe di kuerpo polisial na Akron, Ohio a konfirmá ku nan a risibí resultado di e outopsia di e hóben ku yama Jayland Walker (25) ku a keda mata despues di un persekushon polisial.
Lokual a pasa ta ku dia 27 di yüni polis tabata realisá un kontrol di tráfiko serka di konosido bario marginá ku e hendenan sa bende droga na Akron.
Aparentemente Jay Walker a nota ku tabatin kontrol polisial i aki ela hasi un Uturn ku su vehíkulo i trata na hui.
Den e kaso aki vários patruya a sali su tras den un persekushon i segun kapitan Stephen Mylett un tiru di bala a sali for di vehíkulo di Jayland Walker.
Na dado momentu Jayland Walker a baha for di su vehíkulo i trata na hui na pia i aki segun kapitan Stephen Mylett ela bolbe trata na tira riba polis.
Esaki tabatin komo konsekuensia ku agentenan polisial a sefta Jay Walker ku ráfaga di bala i ku naturalmente a fayesé.
Kapitan Stephen Mylett a bisa ku den e vehíkulo di Jayland Walker tabatin un arma di kandela i bastante munishon pero na momentu ku e tabata huyendo na pia e no tabatin arma huntu kuné.
Esaki ta kambia e senario por kompleto ya ku Jayland Walker no tabata arma ora ku e tabata huyendo i ku e arma ku e tabatin den su vehíkulo no a keda tira tampoko despues ku a hasi un investigashon polisial.
Kapitan Stephen Mylett a bisa ku un total di 8 agente polisial tabata involukrá den e insidente aki i ku tur ta bou di investigashon.
International
Repúblika Dominikana a ku sifra rekòrt di turista na luna di yüni
SANTO DOMINGO – David Collado minister enkargá ku e kartera di Turismo na Santo Domingo a konfirmá ku na luna di yüni un kantidat rekòrt di turista a bishita nan pais.
Segun informashon ku minister David Collado tin ta ku un total di 644.861 turista a bishita Santo Domingo na luna di yüni.
E parti mas alentador ta ku durante e promé parti di aña 2022 un total di 3.547.142 turista a bishita Santo Domingo ku ta un oumento konsiderabel kompará ku 2020/2021.
E industria di turismo pa lokual ta ingreso pa kaha di gobièrnu a produsí den prome trimèster di aña 2022 alrededor di $4.000 mion.
David Collado a indiká ku ta premirá ku di dos parti di aña 2022 nan lo surpasá e sifra aki i ku lo kibra rekòrt pa lokual ta e industria di turismo.
International
Minister di salubridat na Inglatera: Ta pronostiká un oumento drástiko di britanikonan ku lo keda hospitalisá relashoná ku Covid-19
LONDRES – Jenny Harries minister enkargá ku asuntunan sanitario na Inglatera a indiká ayera durante
un entrevista ku BBC ku e kasonan relashoná ku kontagio i hospitalisashon ku Covid-19 ta oumentando drástikamente.
Segun Kyrylo Budanov e variantenan ku ta dominando na Inglatera ne momentunan aki ta Omicron BA.4 i BA.5.
E predikshon ta alarmante debí ku e kantidat di hendenan ku ta keda infektá ku covid-19 na nivel nashonal por surpasá e kantidat di lokual tabatin aña pasa.
Kyrylo Budanov a indiká ku e ta komprondé ku bida tin ku sigi na Inglatera pero ta rekomendá pa tur hende mester tene kuenta tambe ku mester mantené distansia sosial i buska manera pa sigi ku higiena na tur momentu.
Daily Nobo
‘’Awor ora bo studia bo ta bira persona non-grata !’’
Komishon húridiko lo investigá asuntu 27 ora di trabou pa dosentenan
Un dje pistoleronan ku a mata Peter de Vries detené na Kòrsou
Parokia di Westpunt a inougurá su bandera durante di selebrashon di fiesta Patronal
“Imagine Rotary” ta e tema pa direktiva nobo di Rotary Club Willemstad
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
Tur kaminda tin skarsedat di personal: Na unda tur trahadó di Hulanda a keda ?
Alumnonan di Skol Sint Antonius a traha modelo di lanthùisnan
Tin indikashon fuerte: Hulanda ainda lo no ta pidi despensa pa su pasado di esklabitut
Segun hendenan ku ta na altura: Yankees lo hasi Judge pelotero miho pagá… No kontrakt largu si…
Trending
-
Lokal5 days ago
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
-
Lokal5 days ago
Tur kaminda tin skarsedat di personal: Na unda tur trahadó di Hulanda a keda ?
-
Lokal1 day ago
Alumnonan di Skol Sint Antonius a traha modelo di lanthùisnan
-
Lokal5 days ago
Tin indikashon fuerte: Hulanda ainda lo no ta pidi despensa pa su pasado di esklabitut
-
Deporte5 days ago
Segun hendenan ku ta na altura: Yankees lo hasi Judge pelotero miho pagá… No kontrakt largu si…
-
Deporte5 days ago
Barcelona no ta entrega: Bayern ta pidi 60.000.000 pa “Lewa”…
-
Deporte4 days ago
Segun rumornan persistente: Feyenoord Ke Trese Tahith Chong…
-
International5 days ago
Putin a atvertí ku lo bai tin un di tres Gera Mundial si nan ataka Crimea


text:
Mi ta kere ku nos tur a lanta for di soño.
Dos luna i piku pasá direpente, e guera na Ukraina a kuminsá.
Un guera kruel ku ta bisa nos: nos libertat ta hopi frágil.
Libertat NO ta un kos evidente. E por bai pèrdí.
P’esei mi ta kere e ta bon ku nos tin un dia manera awe.
E dia di “Dodenherdenking” plus mañan e “bevrijdingsdag”.
Un dia di konsientisashon.
Awe nos ta kòrda riba e hendenan ku a sakrifiká e kos mas presioso ku nan tabatin. Nan a sakrifiká nan bida. Di kon? Pa nos por biba den libertat.
Ken di nos lo ta hasié aworakí, ora nan ta pidi bo pa sakrifiká bo bida?
Pa bo bisiña por biba komo un hende liber…
Nunka nos no ta lubidá e hendenan ku a sakrifiká nan bida pa nos, pa mi, pa bo. Pa nos por biba awendia manera nos ta biba.
Ku ta un bida den libertat.
Puntra un hende kiko ta importante den bo bida, kasi sigur nan ta kontesta bo ku: ta mi salú, mi famia, mi libertat.
Ta Martin Luther King ku a bisa: “Mi ta preferá pa mi ta un hende pober ku ta liber, riba pa mi ta un katibu ku ta riku.
Nos mundu a lanta for di soño.
Nos libertat por sobrebibí so ora nos ta respetá sierto límitenan.
Libertat NO ta nifiká: Laat de wind maar waaien, doe maar waar je zin in hebt…
Un libertat den un sentido apsoluto no ta eksistí.
Nos por bisa: Ora bo ta so, e ora ei bo ta liber.
I asta or abo ta so, bo NO ta liber.
Bo ta mara na bo kurpa, ku ta un kurpa pasahero.
Asina ku bo ta huntu ku un hende, bo no ta liber mas.
Bo mester tene kuenta kuné.
Bo ta buska: kiko ta e balornan ku nos ta kompartí?
Riba e pregunta ei, awendia e ta keda ketu.
Sin ‘verbondenheid’ e libertat ta bira un ‘jungle’.
Nos libertat ta bira un espasio friu, bashí, sin sentido.
Sin e kualidat di ‘verbondenheid’, nos libertat ta bira un espasio di zundramentu, sin rèspèt, di fake news.
Verbondenheid ta krusial, pa nos libertat por sobrebibí.
No komprondé mi malu.
Danki Dios nos tin libertat di ekspresá nos opinion.
Pero promé ku bo opiná, bo mester pensa, bo mester keda informá.
Un opinion sin vishon/pensamentu ta un emoshon, rabia, un renkor, bochincha so… Awendia e espasio di nos libertat ta bira dominá dor di esei.
Mi tata a nase den Hongerwinter na aña 1944. E wenter ei tabata hopi friu mes. I tur hende tabatin hamber pa motibu di e guera
Awe nos ta yama Dios danki ku nos no tin un Hongerwinter físiko.
Nos ta gradisidu, pero nos no ta drumi.
Pasobra e klima entre nos hendenan ta friu. Tin hopi guera verbal.
Nos tin hamber pa union, pa ‘verbondenheid’.
Laga nos lanta for di soño.
Laga nos ta konsiente di nos libertat. Kon presioso e ta
Ku nos por biba nos libertat komo rumannan. Ku nos ta biba nos libertat den Spiritu di Señor.Pasobra kaminda e Spiritu di Señor ta, ei tin libertat (2 Kor. 3,17).


text:
Aruba
Pronto na Aruba: Lo revela un monumento na memoria di Tino Riuz
E ekipo di 24ora.com ta na Bogota relaciona cu diferente reportahe special. Entre nan, a entrevista Gilbert Senchi, e ta un artista internacional cu un catalogo di arte hopi amplio. Senchi a traha diferente artesania rond mundo y pa diferente gobierno. E tin un relacion di cerca cu Cas Real di Hulanda. E arte di Lolita na San Nicolas ta un di e artenan cu Gilbert Senchi a yeg’i traha.
Actualmente e ta bezig cu dos proyecto pa Aruba. Un di nan ta riba peticion di Minister di Husticia, Rocco Tjon. Tjon a pidi Senchi na nomber di gobierno di Aruba pa traha un monumento na memoria di Tino Ruiz, kende a fayece den pleno ehecucion di su trabou como polis. Actualmente tin un porta di patruya cu cara di Tino pinta riba dje dilanti di Warda di polis na Shaba. Tjon for di tempo e tabata den parlamento a traha riba mocion pa concretisa un proyecto na memoria di Tino Ruiz, awo cu el a bira minister, el a ehecuta su plan cu e tabatin planea.
E studio di Gilbert Senchi ta situa den e parti sur di Bogota. Ey ta caminda e traha riba su artenan y djey ta exporta nan sea pa Aruba of e pais cu e cumprado a pidi.
Gilbert Senchi a conta cu e proyecto aki pa memoria di Tino Ruiz ta un proyecto cu e personalmente no ta gusta haci, mirando cu e trece cu ne un momento hopi emocional. Pero ta importante pa hacie pa conscientisa pueblo di e trabou importante di polis. E monumento na memoria di Tino Ruiz ta tumando basta tempo, mirando cu famia mes ta bin te Bogota pa inspecciona, adapta y aproba e arte aki. E tata di Tino mes a traha riba e monumento aki mientras ta graba tur cos via Zoom pa e mama di Tino aproba. Pues, ta encera un poco mas tempo pero famia no tin problema cu e tardansa, basta e keda bon.
E proceso ta tuma largo, mirando tin cu saca copia prome den gips djey pa wax sigui pa santo y na final den brons. Apart di e monumento, tin un estudio special cu a tuma luga p’asina garantisa cu tur cos ta cuadra, entre otro e parti di uniform, rango, dashi, logo di Cuerpo Policial y mas. A combersa cu varios experto prome cu a cuminsa traha riba e proyecto aki.
Ta premira cu den algun siman sino ta luna lo finalisa cu e proyecto aki. E monumento aki lo bin riba un plasa special, cu ainda DOW no a traha. E plasa lo ta situa dilanti Warda di Polis cerca di Rio Grandi. E monumento lo ta cara pabou pa motibo cu un poco mas pabou ta e cas unda Tino Ruiz a crece cerca su mayornan.
Como aprecio, Gilbert Senchi a regala Nelson Speed Andrade un arte hopi special. Ta trata di un parti importante di e uniform di Cuerpo Policial, claro den un arte traha pa Gilbert Senchi mes. Nelson Speed Andrade tambe a yuda pega klei na e momento memorial di Tino Ruiz, cu pronto lo revel’e pa Aruba. Senchi a scoge e arte aki mirando cu a nota cu Andrade su curason ta bati duro pa Cuerpo Policial y ta traha practicamente tur dia cerca di polis. Na nomber di headlines group, e cas editorial di 24ora.com y TREMPAN, Andrade a gradici Senchi pa e regalo special aki y a sigur’e cu e tin un luga special cerca di dje na Aruba.


text:
Kralendijk- Entrante 1 di mei sr. Norwin ”Nochi” Willem lo baha komo sekretario di USIBO despues di a fungi pa 4 aña den e funshon aki.
Ku e retiro aki ta habri kaminda pa sanger nobo drenta e organisashon i yuda karga responsabilidat pa mantené e bos di e trahadó bibu den e desaroyo sosial ekonómiko di nos isla.
Kuerpo di konseho
Ku su retiro komo sekretario no ta nifiká ku Nòchi lo bira lomba pa sindikalismo. E lo bai fungi huntu ku e dos eks-presidentenan, esta Charly Anthon i Charly Mercelina den e kuerpo di Konseho di USIBO for di kua e lo por keda duna su aporte na bienestar di e organisashon madre di sindikalismo aki na Boneiru. USIBO ta deseá e sekretario(a) entrante tur klase di éksito i nos tin sigur ku esun nobo sigur den kuminsamentu lo por konta ku apoyo, konosementu i eksperensha di Nòchi.


text:
Kralendijk- Partido Demokrátiko Boneriano (PDB) a manda notifiká Konseho Insular ku den kuadro di ‘vragenuur’ e partido lo ke hasi vários pregunta na Kolegio Ehekutivo.
E promé pregunta lo ta na diputado Nina den Heyer, pa loke ta trata subida di prèis pa loke ta bibiendanan sosial.
Di diputado Hennyson Thielman, PDB lo ke sa kon ta pará ku e asina yamá Masterplan2030. Kolegio ehekutivo a kontratá un konsehero pa skibi un rapòrt final tokante e trayekto di Masterplan2030, pero no a tende nada mas tokante esaki.
Di diputado Kroon i Thielman, PDB lo ke sa kon a para ku plannan pa ku e tereno di anterior Hotel Bonaire. Resientemente tabata tin vários pregunta den komunidat tokante e plannan aki.
Merikano
Finalmente PDB ke hasi pregunta na ámbos gezaghèber Edison Rijna i diputado di turismo, Hennyson Thielman, tokante komentarionan ku e promé mandatario a hasi pa loke ta trata preis di tèstnan di Covid na Boneiru. Reakshonando riba preguntanan di Mega FM i Ron Gijzen, Rijna a laga sa ku si turista merikano ta opiná ku Boneiru ta karu ku su tèstnan ta karu, ku ta mihó pa esakinan bai pasa fakansi na Kòrsou i laga Boneiru un banda.
PDB ke sa awor si e komentarionan di Rijna ta reflehá e maneho di BC pa loke ta trata turismo merikano.


text:
It’s now or never!
It’s now or never!
Un bon amigu di mi “Cor” durante nos kombersashon tokante e situashon preokupante di Kòrsou ku su enorme desempleo bou di hubentut, e tendensia fuerte di subida di krímen, nos ekonomia mankaron pa vários aña, oumento di e tendensia di shushedat i sirkunstansianan a-higiéniko den sierto barionan i na sitionan públiko, a drei bisa: ‘It’s now or never’ pa kambia nos situashon. Ku esaki indikando ku nos mes ta na un balente edat kaba i ademas ku e situashon ta realmente preokupante den e sentido ku awor sí e momento di nesesidat pa trese kambio ta agudo! No por ta ku polítiko i partidonan polítiko den porta di elekshon ta señalá ku mester hasi tur posibel pa drecha nos enseñansa, hasi algu serio pa mehorá nos agrikultura, fortifiká e base pa koperativismo na Kòrsou, duna gobernashon un kara mas sosial, anto ya na momento ku nan ta na poder ta hasi manera nan a lubidá. Kiko ke men 30.000 suidadano ku no a bai vota, ku di e forma ei a demostrá klaramente di no tin e motivashon ni konfiansa pa bai tras di esnan ku a presentá nan mes pa goberná e pais aki? Pero, no ta simplemente kuestion di blablabla, ku palabra i of ekspreshonnan bunita manera ‘smart nation’, ‘Zero-tolerance’, ‘One windowservice’, ‘Green-attitude’ nos ta kambia e pais aki. Pa kuminsá ningun proseso di kambio no ta posibel si tur esfuerso i of ingrediente di e kambionan ta pasa bai plenamente riba kabes di e masa grandi di e komunidat aki. Un grupitu chikitu ta pretendé tur sorto di kos na bienestar di Kòrsou, siendo e gran mayoria di e komunidat ta pará totalmente na banda, manteniendo su mes ‘indiferente’ versus di tur loke ku subi mesa. E gobernante mester ta konsiente ku ta huntu ku e pueblo so por drecha kos, anto ta p’esei e hinkamentu di man den saku di suidadanonan di e pais aki riba un base unilateral, manera ministernan di finansa di turno a bin ta hasi segun kustumber, ta kompletamente robes. Komo pueblo nos a para bira únikamente manera un baka ‘lechera’! A yega e momento pa komprondé i aseptá definitivamente ku un minister di finansa no por ta eksitoso ku su akshonnan, siendo gran parti di e komunidat ta sufri, ta pasando malu, pasobra e ta konfrontá ku problemanan serio pa por kome i mantené su mes na bida, ta biba por ehèmpel den un kas kaminda konekshon di awa i koriente ta deskonektá. Gobernashon mester tuma lugá a base di sierto prinsipionan, esta pa duna tur suidadano di Kòrsou un ‘faire chance’ di por forma i eduká su mes debidamente, biba por lo ménos ku e mínimo na entrada ku ta garantisá un bida stabil i di un nivel aseptabel, formando parti di un medioambiente ku ta keda respetá i kuidá pa generashonnan siguiente. Kòrsou su gobernante i demas dirigentenan mester aspirá pa hasi di nos komunidat, un pais desaroyá durante un ékis periodo proyektá adelantá. Kontrali na esaki, un pais ku kaso di krímennan horendo haltu den forma di likidashon kruel, atrako, pobresa i hopi sufrimentu, no ta e tipo di pais ku nos mester pèrmití! Ta momento ku gobernashon ta kuminsá hasi uzo di métodonan ku a proba nan mes den mundu i ku a sirbi den esfuersonan pa pueblonan avansá i progresá. Gobernashon no por ta basá riba gèmbelmentu ku ideanan loko, pero no realista, ni tampoko riba teorianan finansiero bieu i ku anos tras di otro a frakasá kaba.
Erwin Raphaëla.


text:
Template:Tradukshon for di otro Wikipedia
E artíkulo aki òf un vershon anterior di dje ta un tradukshon di e artíkulo Tradukshon for di otro Wikipedia riba e Wikipedia di otro lenga, ku ta kai bao di e lisensia Creative Commons Attribution/Share Alike. Mira e historia di edishon einan.
Usage[editá fuente]
{{ Tradukshon for di otro Wikipedia | idioma = .. | type = [orashon/alínea/paragraf/(default = artíkulo)] | oldid = .. | titulo = .... }}
Por ehèmpel:
{{ Tradukshon for di otro Wikipedia | idioma = nl | type = alinea | oldid = | titulo = Kantklossen }}
- E alínea aki òf un vershon anterior di dje ta un tradukshon di e artíkulo Tradukshon for di otro Wikipedia riba e Wikipedia hulandes, ku ta kai bao di e lisensia Creative Commons Attribution/Share Alike. Mira e historia di edishon einan.
E argumentu
type ta fakultativo.


text:
lima2019
-
Lima2019
Delegacion di Aruba a disfruta di Ceremonia di Clausura
Delegacion di Aruba a disfruta di e Ceremonia di Clausura Lima 2019 Pa hopi di nos atletanan tabata e prome…Read More »
-
Lima2019
Weganan Panamericano a jega su final
E Weganan Panamericano Lima 2019 a yega su final cu Aruba marcando historia cu nos prome medaya di e weganan.…Read More »
-
Lima2019
Jolando elimina den prome rond
Karateka Jolando Lindelauf ta keda elimina den e prome rond di e Weganan Panamericano Lima 2019. E ultimo atleta representando…Read More »
-
Lima2019
Hillard no ta logra termina su careda
Un fayo na su bicicleta a pone cu Hillard Cijntje no a logra caba su careda di Ruta den e…Read More »
-
Lima2019
Patrick a debuta den gran forma na Lima
Landado Patrick Groters e debuta den gran forma den e Panam Games Lima 2019. Cu dos final A, un B…Read More »
-
Lima2019
Patrick ta keda na di 8 lugar
Patrick Groters ta keda na di 8 lugar den e 200IM na Lima, Peru E hoben Groters a clasifica pa…Read More »
-
Lima2019
Ciclista Lisa Grootheusheidkamp ta core ruta
Lisa Grootheusheidkamp ta sali nr 24 den e ciclismo di ruta Awe mainta a tuma lugar e Ciclismo di ruta…Read More »
-
Lima2019
Tijn ta conta di con e la sinti pa representa Aruba
Laser Standard ta un di e disciplina nan cu tin den e deporte di Vela y den esaki nos tabata…Read More »
-
Lima2019
Un splicacion di e deporte RS:X
Un splicacion cortico di e deporte di nos medayista Panamericano Mack van den Eerenbeemt cu ta practica e deporte di…Read More »
-
Lima2019
Ally contento di su presentacion na Lima
Landado Allyson Ponson a competi pa di ultimo biaha na Lima, Peru den e 50m free. Aki Ally cu a…Read More »


text:
Un acto di crimen segun Pemberton – Leonard ta uno hancho mirando cu tur acto contra ley cu un hoben por comete, antes por a diferencia e crimen di adulto y hoben pero awendia no por wak e diferencia.
Locual e ta bisa cu antes e hoben mastanto tabata horta, joyriding di auto, kibra den cas, bringamento riba caya of na scolnan pero awendia e hoben a cuminsa comete delito mas grabe. Por nota cu hoben ta bay sera pa intento di asesinato, bendemento di droga, kibra den cas pa horta den grupo, bringamento grandi den gang ta ripara ‘bo ta pensa kico ta pasando?’ E ta bisa cu e promedio di aña ta varia pero e ta bisa un 70 pa 80 hoben ta cay sera pa aña.
E ta continua splica cu tin di nan ta prome biaha cu ta cay sera pero tin esnan cu ta keda bay ‘aña aden y afo’ te ora nan bira adulto. Ora nan ta perde bista ja cu no ta den e grupo di menor edad sinembargo e ta remarca cu nan no a sali afo den sistema pero pa motibo cu ta adulto ta bay na otro departamento ‘e ta cay bou nos mes pero e no ta wordo trata como menor di edad’.
Segun Pemberton – Leonard tin diferente factor cu ta hunga un rol den pakico un hoben ta bay sera. No por bisa cu ta solamente un factor. E ta un combinacion di diferente factorn y tambe un falta di otro factor y si bo pone nan hunto e ora bo ta haya un hoben basta problematico.
Locual e ta splica cu ta un factor criminologico, e ta factor cu ta causa den e bida di hoben cu algo no ta bayendo bon. E ta splica cu nan ta haya sa y calcula pa motibo cu manera un hoben ta cay sera, e ta wordo inscribi na reclassering.
E ta agrega cu nan ta bogando pa por haya e melding di tur hoben pa motibo cu e sistema no ta anda cu nan por haya tur. E ta continua splica cu a base di esey por haya un bista di e total ‘falta ainda pa haya e imagen completo di totalidad di e hoben’.
Una bes cu reclassering bishita e hoben, nan ta haya e rapport anto categorisa esaki. Di eynan nan ta haci investigacion di e diferente area, sea situacion familiar, na scol, e uzo di droga, tempo liber, e mentalidad di e hoben y situacion di trabou. Tur esey nan ta wak y saca afo cua ta e area debil.
Hopi biaha ta haya un hoben problematico cu tin diferente area debil anto e combinacion di e area debil ta haci cu e hoben ta cay sera bek, apesar cu tin area debil ta bay wak kico nan tin fuerte.
E ta bisa cu ora manda e forma pa ministerio publico, nan ta tuma e decision si ta laga e hoben bay, of e ta bay den kia ‘depende e gravedad di e caso’. Nan ta pone bou di e guia di reclassering. E factornan debil sra. Pemberton – Leonard ta agrega cu ta traha riba nan pa stabilisa.
Segun Pemberton – Leonard, si e hoben tin hopi factor, e ta dificil pa motibo cu e hoben no ta bay cerca nan, e ora nan tin cu bay cerca e hoben. Pa e motibo si nan ta hoben cu e situacion na cas no ta bon y hopi riba caya, e ta bira dificil pa gara nan y duna e guia necesario.
E punto cu ta haci nan manera reclassering debil den e guia di hoben pa cu no tin caminda pa pone nan ‘un luga unda nan por keda mas largo’. E ta splica cu pa motibo tin e plan cu ta biniendo cune di ‘ fundacion cu animo’ un centro unda cu hoben cu comportacion problematico por keda.
E ta bisa cu ora saca un hoben for di su ambiente anto ta dune e guia necesario, den varios caso e hoben por stabilisa su mes. E ta remarca cu na Aruba no tin casi nada pa e hoben cu ta uza droga.
Un sigur 80% cu 90% cu ta cay sera ta uza droga, no ta adicto pero nan ta uza. Tin hopi social users bou di e hoben cu consecuenia ta cu nan por bay mas leu. E combinacion cu uzo di droga y e otro factor ta pone e hoben bira mas vulnerable pa locual tin rond den dje cu ta negativo
Ora di duna guia, nan ta purba di duna individual na cada un, tratando e diferente area. Nan tabata duna guia den grupo pero ultimo tempo no por pa motibo di cu hopi biaha e hoben ta bin di diferente gang, barrio no por pone hunto.


text:
KRALENDIJK – Pa medio di un karta Kolegio Ehekutivo a supliká sekretario di estado Blokhuis (Salubridat Públiko, Bienestar i Deporte) pa suspenshon di e desishon di Direktorado di Programa Kuido i Hubentut Hulanda Karibense (Programmadirectie Zorg en Jeugd Caribisch Nederland – ZJCN) pa stòp ku e kontrato di kuido ku Bonaire Laboratorium NV (BonLab) na fin di e aña akí. ZJCN ke ubiká e aktividatnan médiko inkluso un parti di personal di BonLab na Fundashon Mariadal.
Entidat Públiko Boneiru ta akshonista di BonLab. Despues di a risibí informashon tokante kanselashon di e kontrato di kuido, Kolegio Ehekutivo kuidadosamente a pensa tokante esaki, no solamente den su ròl di akshonista, pero tambe komo protektor di interes di komunidat boneriano. A base di e relato di echo pidí Kolegio Ehekutivo a yega na e konklushon ku ta eksistí opheshon serio kontra e prosedura ku ZJCN a sigui. E desishon ta en pugna ku e punto di bista ku na aña 2018 e Ofisina di Seguro di Kuido (Zorgverzekeringskantoor) a duna di konosé na gerensia di BonLab, pero ta basá tambe riba un rapòrt di kua su ophetividat ta na diskushon.
Kolegio Ehekutivo a hasi opheshon tambe kontra e echo ku ta duna BonLab únikamente 9 siman pa tuma medida apropiá, inkluso kumplimentu ku obligashonnan di dunadó di trabou relashoná ku su empleadonan. Alabes Kolegio Ehekutivo ta lamentá e manera di komuniká di parti di ZJCN, loke innesesariamente a krea inkietut serka personal di BonLab i den pueblo. A proponé sekretario di estado Blokhuis pa konhuntamente yega na un solushon ku ta satisfaktorio pa tantu interes di Gobièrnu di Reino komo di komunidat boneriano.


text: Diaranzon anochi a drenta informe di cu tin un auto na candela na pariba di Paperclip rotonde riba E.J. “Watty” Vos blvd, mesora a dirigi tanto polis como bombero na e sitio. Na yegada di e patruya a bin topa cu e auto na candela parti dilanti. Na yegada di e bomberonan mesora nan a domina y a paga e candela pero ya e parti dilanti di e auto a keda practicamente full kima. E chauffeur a indica cu ta caba ela caba di tank e auto y riba e caminda esaki a pega na candela. Un investigacion lo revela causa exacto di e candela.


text:
E Konseho Sosial-Ekonómiko (SER)
E Konseho Sosial-Ekonómiko (SER), komo un órgano konsultativo di dunadónan di trabou, trahadónan i miembronan independiente, ke duna un kontribushon na e prosperidat sosial pa medio di konsenso mutuo riba tópikonan di interes riba tereno sosio-ekonómiko ku ta importante i relevante pa Kòrsou. Ademas, SER tin atenshon kompleto pa desaroyonan internashonal riba e terenonan akí.
Fuera di esei SER ta boga pa kalidat i sosten: ekspertisio haltu kombiná ku un konsenso i sosten unánime di partidonan den nos komunidat.
Tambe SER ta ofresé un plataforma pa diskutí problemátikanan aktual i relevante riba tereno sosio-ekonómiko.
Konsehonan resien trahá
Publiká
SER ta risibí informashon riba ròl di PAHO den reformanan den sistema di salubridat públiko
Ta rekerí partisipashon di tur interlokutor sosial pa apoyo i un implementashon efektivo
SER ta asosiá su mes na e inisiativa di Pakto Mundial (Global Deal)
WILLEMSTAD, 11 di mei 2022 – Na inisio di luna di mei aki, Konseho Sosial Ekonómiko (SER) di Kòrsou ofisialmente a bira sosio di e Pakto Mundial (Global Deal), un inisiativa di múltiple partinan den mundu interesá den e konsepto di Diálogo Sosial i kresementu inklusivo – un asosiashon internashonal di gobièrnunan, empresanan, sindikatonan, sosiedat sivil i otro organisashonnan.
Ta yama miembronan nobo di SER bon biní
WILLEMSTAD, 20 di aprel 2022 – Durante un reunion ekstraordinario di Konseho Sosial Ekonómiko (SER) di Kòrsou, ku a ser konvoká spesialmente pa e okashon i ku a tuma lugá djaweps dia 14 di aprel 2022 den La Belle Alliance na Avila Beach Hotel, a sera konosí ku e miembronan, resientemente nombrá i nan suplentenan.
Minister di Finansas ta hiba interkambio ku SER riba implementashon di Pakete di País i Programa di Gobernashon 2022-2025
Riba invitashon di Konseho Sosial Ekonómiko (SER), Minister di Finansa sr. Javier Silvania, a reuní djabièrnè 18 di mart 2022 ku vários miembro di SER pa interkambiá punto di bista riba e implementashon di Pakete di País i e Programa di Gobernashon pa e periodo 2022-2025
Konseho Sosial-Ekonómiko
Ansinghstraat #17
Curacao
Tel: +5999 461 5406 / 5328
Email: info@ser.cw


text:
ULTIMO ORA.
9 DETENSHON DEN UN KAS NA KIBRAHACHA.
A DETENE GIDEON CECILIA.
Info OM:
Awenochi djamars 3 yanuari 2017 a ehekutá un entrada hudisial na un kas den e bario Kibrahacha. A realisá alabes detenshon di 9 persona. Tur ta relashoná ku un investigashon andando rondó di lagun insidente di losmentu di bala ku a tuma ligá último dianan na Boneiru. E investigashon aki ta relashoná alabes ku un yamada ku kuerpo polisial a hasi via medionan di komunikashon na komunidat pa yuda ku informashon ku por lidia na detenshon di sospechosonan envolví den e insidentenan di tiramentu.ku a tuma lugá. E investigashon ta kontinuando.
FUENTE: OM / AIMED AYUBI.


text:
AVB
Final Division Uno a marca historia – Atletico Santa Fe ta campeon pa prome biaha ganando Unistars 4-2 – un resumen
E final di Division Uno 2021-2022 no a defrauda, mas bien e tabata un aire fresco di competicion sano cu fanaticonan excitante y positivo, e anochi...
-
AVB/ 1 month ago
Dakota y La Fama ta pika dilanti y ta ‘un-dos’ riba tabla di playoffs – resumen y antesala
Despues di dos fecha di Playoffs 2022, Dakota ta keda invicto cu dos victoria p’e prome lugar, y La Fama cu...
-
AVB/ 1 month ago
Playoffs Division Honor 2022 a cuminsa – ken ta favorito pa bai final?
Playoff di Division Honor a cuminsa cu dos partido den e prome rond di e “round robin”, unda cu tur e...
-
AVB/ 2 months ago
Division Honor – Playoffs 2022 ta cuminsa – Dakota a gana e campeonato regular y Devis Oliveros di Nacional ta campeon goleador atrobe
Resumen y comentario Campeonato Division di Honor a yega na su conclusion prome cu bai over p’e playoffs nan. Un...
-
Division Honor/ 6 months ago
Siman 8 – E ‘Clasico’ a bin y bai, y apesar cu e tabla no a cambia mucho, cos a bira mas preta awor
Siman 8 – un resumen E siman aki a promete hopi, y apesar cu e focus tabata riba ‘e clasico’, unda...
-
Division Honor/ 7 months ago
Siman 7 – Dakota ta sigui ‘lider riba tabla’, e bataya pa top cuater y decenso a intensifica, pero, mara faha, e ‘Clasico’ ta na caminda
Siman 7 – un resumen Un siman cu a produci un total di 27 gol den 5 partido, e tabla di...
-
Division Honor/ 8 months ago
Resumen di siman 2 di Division Honor – clash di dos titan di nos futbol
Riverplate vs Caravel E di dos siman di futbol a habri cu e partido entre ASV Riverplate y SV Independiente Caravel....
-
Division Honor/ 2 years ago
Parce cu Stanley Menzo lo bira e ‘bondscoach’ di seleccion di Aruba
Na e prome training oficial di e seleccion di Aruba, cu temporariamente ta wordo dirigi pa David Abdul y su ekipo...
-
Division Honor/ 2 years ago
Seleccion Nacional di Aruba preparando pa Pre-Mundial Qatar 2022
E seleccion di Aruba a cuminsa preparacion pa Pre-Mundial Qatar 2022, e proceso a cuminsa apesar cu nos no tin un...
-
Futbol Aruba/ 2 years ago
Maricarmen boluntario pa UEFA Euro 2020
E siman aki a drenta e grato noticia cu un di nos colaboradornan di Futbol Aruba. Futbolista i boluntario di SV...


text:
21 di mei
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
21 di mei ta e di 141 dia di aña (142 den un schrikkeljaar) riba e kalènder gregoriano. Ta resta 224 dia pa finalisa e aña.
A sosodé[editá | editá fuente]
- 1904 - Ta funda FIFA na Paris. Fundadó ta e hulandes Carl Hirschman i e franses Robert Guérin.
- 1973 - Na Kòrsou, Banco di Caribe ta kuminsa operá na Handelskade 4, Willemstad
- 2003 - Parlamento di Aruba a aproba Papiamentu komo idioma ofisial. Di e tres islanan Aruba, Boneiru i Kòrsou e tabata esun promé pa rekonose e idioma Papiamentu.
A nase[editá | editá fuente]
- 1960 - Jeffrey Dahmer (f. 1994), asesino di serie i delinkuente seksual merikano
A fayesé[editá | editá fuente]
- 2022 - Hubert Fermina (74), dirigente i polítiko hulandes
A selebrá/konmemorá[editá | editá fuente]
- Dia Mundial di Diversidat Kultural, di Dialogo i Desaroyo


text:
E momento a yega pa Aruba acudi na urna electoral. E participantenan na e proceso electoral, ta cambia cada eleccion no solamente pa loke ta trata partido y candidato, pero tambe pa loke ta trata votadonan.
Tin cambio den e loke ta wordo yama “kiesregister” di 2021 compara cu 2017 hustamente pa motibo di e exigencianan di ley kende ta participa na eleccion pero tambe e cambionan natural di un comunidad.
E dos factornan aki ta intimamente liga na otro pa sigura un bon funcionamento di e sistema democratico.
Cambionan den composicion di comunidad ta refleha nan mes directamente den e registro di votadornan, cu ta wordo prepara a base di informacionnan di Censo, cu mester scrap nomber di personanan cu morto a ranca for di nos comunidad pero tambe personanan cu ya no ta inscribi na Aruba.
Di otro banda tin nombernan nobo den e registro di votadornan pa asina tur persona cu a alcansa awor e edad minimo pa vota of a wordo inscribi na Censo como persona cu a establece nan mes na Aruba y ta cumpli cu e profil legal di votador, por haci uzo di nan derecho di voto.
E kiesregister pues ta dicidi kende ta bay vota y ta di e votadornan aki ta bini e personanan cu ta subi un lista politico pa como candidato nan haya permiso pa bay representa Pueblo den Parlamento.
Na urna electoral e proceso democratico ta haya cumplimento y Aruba ta dicidi kende lo drenta Parlamento, e ala di gobernacion di e pais a base di Trias Politica, e tres pilarnan di gobernacion cu ta Parlamento, Gobierno, Husticia.
E separacion di poder mester duna Pueblo garantia cu no tin poder dictatorial na e pais.
Segun e concepto democratico, gobierno ta di Pueblo. Pues mester compara gobierno, como un negoshi den cual tur ciudadano cu ta cumpli cu e concepto legal di ciudadano segun Censo, ta participa.
Den un empresa priva, ta topa cu e Hunta di Comisarionan cu ta representa e propietarionan di e empresa. Den nos sistema di gobernacion, Parlamento ta e Hunta di Comisarionan, cu ta dicidi kico e Gerencia di e empresa (den e caso aki pais Aruba) ta bay haci.
E gerencia di e gobierno di Pueblo pues ta bira loke nos ta yama Gobierno, cu ta e Conseho di Ministronan, cu ta wordo forma dor di un mayoria den Parlamento.
Esaki ta necesario pa motibo cu mescos cu den un empresa cu hopi propietario, ta dificil pa tanto hende dicidi hunto riba tur loke mester pasa. Pues e Conseho di Ministro mester ehecuta e trabounan di tur dia pa tin gobernacion y pa esaki tin e aparato gubernamental, e companianan di gobierno pero tambe instancianan oficial independiente.
Gobernacion total di Aruba ta basa riba ley cu no solamente pa Husticia ta importante. Husticia ta ocupa su mes cu e e bon conducta di ciudadanonan enfrente leynan pa e pais funciona (leynan penal) y e leynan civil cu ta regla e bon relacion entre ciudadanonan, nan empresanan y tambe gobierno.
Pa un miembro di Parlamento cumpli cu su trabou, ora e ta defende interes di Pueblo den Parlamento, e no por wordo persigui den Corte pa loke e ta trece dilanti pa sostene su punto di bista. Esaki ta wordo yama inmunidad Parlamentario.
Mayoria den Parlamento ta dicidi riba leynan di e pais, cu nan ta aproba si e leynan ta bini di Gobierno of di Reino. Un Miembro di Parlamento por traha Ley, cu Parlamento mester discuti y aproba. Parlamento por cambia Ley.
Parlamento ta dicidi riba tur placa di Aruba. Un Gobierno mester tin aprobacion di Parlamento pa e gasta placa y mester duna cuenta pa tur placa cu e gasta a base di calculacionnan (presupuesto) cu Parlamento ta aproba.
Si bira necesario pa bini cambio den e cifranan anual calcula, Gobierno ta presenta na Parlamento un suplemento di presupuesto.
Ni Gobierno, ni Parlamento, ni Husticia por actua na forma secreto of contra Ley. Esaki ta haci Aruba pues un Estado di Derecho ya cu ciudadano, Parlamento, Gobierno y Husticia, mester tene su mes na Ley.
Aruba como parti di Reino ta basa riba un areglo legal yama Monarkia Constitucional. Gobernador na nomber di Rey tambe ta parti di Gobernacion di Aruba den cual Rey ta tene su mes na e orden Constitucional di e pais.
Na momento cu e proceso electoral cuminsa dia 25 di Juni, palabra ta keda na tur ciudadano, cu segun ley mester vota segun nan concenshi.
Ley ta castiga compra y benta di voto cu fabor. Ley ta castiga cualkier intento pa forsa un persona vota pa un candidato.
Cada ciudadano segun su concenshi mester vota pa e personanan cu ta capaz pa representa Pueblo y percura pa un gobernacion husto, productivo pa henter comunidad, na bienestar di tur hende.
Dia 25 di Juni 2021 ciudadanonan ta dicidi riba nan futuro na un forma directo pasobra loke pasa na e pais, ta decisivo pa bienestar di cada ciudadano.


text:
Kralendijk- Anualmente dia 1 di yüli ta konmemorá pasado di sklabitut di Hulanda riba nivel nashonal. Dia 1 di yüli 1863 gobièrnu di Hulanda a kuminsá ku abolishon gradual di sklabitut denter di e kolonianan na India Oksidental.
Den e temporada ei tabatin aproksimadamente 12.000 persona sklabisá, bibando riba e islanan Hulandes Karibense. Abolishon di sklabitut i emansipashon di personanan sklabisá ta algu ku tambe ta toka komunidat i historia di e islanan di Hulanda Karibense Boneiru, Sint Eustatius i Saba.
Aktividat
E aña aki Entidat Públiko Boneiru ta organisá un konmemorashon insular, den kolaborashon ku vários partner lokal i ministerio di Ensenansa, Kultura i Siensia (OCW). E aktividatnan lo inklui un kaminata históriko ku Boi Antoin dia 26 di yüni pa landhuis Yatu Baku i un nochi di sine dia 1 di yüli, ku e sine Sombra di koló di produktor di.dokumental Angela Roe ku müzik live di Grup Ashé.
Akseso na aktividatnan lo ta liber, pero e kapasidat pa partisipashon lo ta limitá. Pa e motibu ei por fabor ta konsehá interesadonan pa inskribí trempan.
E programa di entidat públiko Sint Eustatius ta inkluí vários kompetensha pa alumnonan di skol (pinta, poesia i skirbi essay) riba 30 di yüni i riba 1 di yüli entre otro un konmemorashon seremonial i vários evento, por ehempel un “old time lunch”.


text:
ORANJESTAD – Minister di Turismo y Salud Publico sr. Dangui Oduber ta informa riba locual ta e cifranan di turismo pa cu e luna di mei 2022. Mei tawata e luna cu Soul Beach Festival a tuma lugar y esaki sigur a trece un impacto positivo den Aruba su turismo. Nos turismo ta sigui crece y recupera, semper despues di un temporario dificil ta sigui mihor temponan, e mandatario ta menciona.
Turismo den luna di mei 2022 ta sigui crece y ta sigui registra cifranan cu ta surpasa cifranan di mei 2019. Mescos tawata e caso den luna di april 2022 cu Aruba a surpasa nivelnan di april 2019, den luna di mei 2022 e trend aki a continua.
Minister Oduber a sigui bisa cu den luna di mei 2022 a registra un recuperacion di 103% den comparacion cu mei 2019. Nos mercado mas principal cu ta e mercado Americano a recupera 107% den mei 2022 compara cu mei 2019 asina tambe surpasando e cifranan di 2019. Mei 2022 Aruba a ricibi 91.403 turista cual ta excepcional. Aruba ta e di 2 pais na mundo cu a recupera su turismo di e forma aki. Esaki ta demostra e resiliencia di pais Aruba.
Minister Oduber ta hiba un maneho unda tin un bon cooperacion cu tur e partnernan den e sector turistico. Minister Oduber ta gradici tur e partnernan, tur cu ta traha den e industria turistico y tur esnan cu ta haciciendo esaki posibel.
Minister Dangui Oduber ta bay sigui enfoca riba e cresemento di Aruba su turismo den cuadro di e aña di recuperacion pa asina mantene e trend aki.


text:
Kontakto Voogdijraad
Relashoná na e situashon di Corona nos ofisinanan por será. Bo por alkansá nos telefónikamente òf via e-mail:
voogdijraadbes@rijksdienstcn.com
- Boneiru +(599) 781 5560
- Sint Eustatius +(599) 790 0441
- Saba +(599) 790 1333
Konsulta tambe ta tuma lugá mas tantu posibel telefónikamente, pero nos ofisinanan tambe ta habri.
Petishon nobo (alimentashon, voogdij temporario, outoridat konhunto etc.)
Bo por tuma kontakto ku un di nos kolaboradónan via telefòn òf e-mail. Tene kuenta ku e proseduranan kisas ta tuma mas tempu ku bo ta kustumá di nos, pasobra nos ta dependé di otro organisashon pa un parti di informashon.
Alimentashon pa yu
Pagonan di alimentashon pa yu ta sigui normalmente via Belastingdienst CN (kontal ku bo èks partner ta paga i a realisá e palabrashonnan pa medio di mediashon di Voogdijraad). Si bo tin pregunta tokante e pagonan, na promé instansia bo por dirigí bo na Belastingdienst. Si bo no ta risibí alimentashon mas, bo por tuma kontakto ku nos.
Paga tinu: Voogdijraad ta intermediá solamente den kaso di alimentashon i no ta responsabel ku bo partner ta paga alimentashon òf nò. Konforme e dekreto di Korte bo partner ta responsabel pa esaki. Nos por purba yudá bo sí den e situashon aki pa asina bo partner bai paga atrobe, pero nos no ta ofresé garantia pa esaki. Ademas nos no por duná bo un adelanto òf un areglo di pago.
Investigashon ta kore
Na prinsipio nos ta sigui ku nos servisio. Pero nos mester adaptá nos trabou un tiki si ta trata di bishita na kas i kombersashon (por ehèmpel ku mayor i informante). Nos ta trata di laga tur trabou sigui normalmente mas tantu posibel i kaminda ta posibel tene kontakto telefónikamente òf via e-mail.
Klek aki pa mas informashon tokanti Voogdijraad


text: Den un entrevista cu Sr.Karel Maduro di partido Mep e la informa nos den e ultimo dianan di februarie 2014 cu e ta kere cu e ta algo propaganda personal pa e gobierno referiendo na e idea cu gobierno, e la bay wak esun cu lo por tin mas exportacion na Sur America y cual ta e pais di Brazil. e ta expresa pa mira con e ta poni den detayes economic relation, e ta bisa cu Europa ja caba ta conoci cu Latino y Sur America en particular. E la hasi un investigacion pa mira kikio ta e coneccion cu tin cu europa, ey tur pais ta wordo menciona cu Europa ta hasi negoshi cu nan. Segun e ta expresa no a resta nada, Hulanda esun cu ta inverti mas hopi den Brazil. Y hulanda ta e di 4 pais mas grandi cu Brazil ta exporta segun Sr.karel Maduro. Pregunta Hulanda mester bira conoci na Brazil y que ubo di Colombia, relacion economico e ta sigi bisa Colombia ta e di tres mas grandi di e inversionnan mas grandi di Hulanda despues di Brazil y Mexico.Hulanda ta e di dos mas importante inversionista pa Colombia.Maduro, segun e ta splica nos e la drenta e pagina web di Hulanda mes cu nan ta jamele e western Hemisphere Deparment, ta di compronde cu Hulanda ta e pais e gate way pa Europa ta di gran importancia pa Brazil.


text:
Latin
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Latin ta un idioma morto. E tabata e idioma mas uza den e Imperio Romano y ta e idioma ceremonial den e Misa Catolico Romano. E cantidad di hendenan cu ta papia e idioma ta escaso, pero rond di mundo tin hendenan cu ta studia e idioma ainda. Latin ta e lenga materno di tur idioma Romano y ta e idioma oficial na Vaticano.
Uzo den ciencia y variantenanEditá
Nan ta uza Latin tambe ora di describi un specie nobo, por ehempel, un tipo di mata of bestia. Pa e rason aki, mata y bestia ta wordo normalmente indentifica, den scritura cientifico, door di duna un nomber Latin of nomber moderno acerca. E termino Latin tin e nificacion precies y un definicion corespondente. Hopi palabra cientifico ta Latin of ta deriva di algun palabra Latin.
Tawatin dos tipo di Latin, Latin Clasico y Latin Vulgar. Latin Clasico tawata e variedad literatario standaard uza pa e Romanonan y hende di Misa Catolico Romano y siña pa masha hopi studiante rond mundo. Latin Vulgar tawata net pa robes, e tawata e variedad papia mas comun uza pa e Romanonan.
Latin tawata e lenga mas importante na Europa den Edad Medio. Nan tawata duna les na scol Europeo y tur universidad tawata uza Latin como idioma di instruccion. Latin a cunsa perde su balor den Reformacion Protestant, ma toch ainda nan tawata uz'e door autor di ciencia di buki y encyclopedia. Te rond di aña 1900 hopi universidad a acepta tesis por escrito na Latin.
Tin idioma cu nos ta papia awendia a bin di e lenga Latin. Esakinan nos ta yama idioma Romance. E cinco lenga principal Roman ta Frances, Italiano, Rumano, Portugues y Spaño. Otro lenga Indo Europeo ta relaciona cu Latin. E idioma Romano t'asina cerca di otro cu ta posibel pa compronde otro na un cierto nivel. Por ehempel, e papiadonan di Portugues por compronde Spaño. Por bisa cu idioma Romance ta un dialecto moderno di Latin.
Structura basico y gramaticaEditá
SkirbimentoEditá
Ora di skirbi nan tawata uza plachi di wax. Nan tawatin poco espacio, anto nan tawata skirbi palabra pega (no tawatin espacio bashi entre e palabranan). Tin biaha nan tawata uza papyrus, pero e tawata masha caro. Signo di lesa y letter chikito ta invencion moderno.
E siguiente ta e introduccion di e Metamorfosis di Ovid; ta describi tempo di Siglo di Oro.
Traduccion na Papiamento
"Esaki tawata tempo di Siglo di Oro cu sin coaccion, sin ley, di manera spontaneo nutri di e bon y di e berdad. No tawatin miedo of castigo: no tawatin palabra malo pa lesa, corehi y brons, sin temor di multitud di splicante dilanti e hues, nan tawata biba cu siguridad, sin proteccion. Niun palo di Pinus a cay ne sero cu a cab'i yega e biento cu ta supla pa biaha pa otro tera: e ser humano tawata conoce solamente su mesun cantonan. No tawatin buraco diep rond di ciudad, sin trompet di guera, sin cacho di spiral, sin esapada y helm. Sin e uzo di e ehercitonan, e hende ta pasa su bida na paz y seguridad suave".


text:
The content originally appeared on: Diario
ORANJESTAD (AAN): Tabata riba Diabierna Santo, banda di 2:45 pm, cu autoridad a wordo informa di un caso di emergencia riba lama, pazuid di Aruba.
E informe ta mustra cu e boto ‘Illusion’ cu matricula A-1090, a haya problema cu su unico outboard engine, na altura di Dump di Parkietenbos.
Mesora a contact un unidad di Polis Maritimo, cu a bay na e lugar. Aki a bin nota cu tur cuatro persona abordo di e boto di marca Boston Whaler, y cu nan tur ta OK, y asina e agentenan a tira un cabuya pa nan, pa asina yuda lastra nan y trece nan pa Waf di Barcadera.


text:
Entidat Públiko Boneiru, Bonaire International Airport i Tourism Corporation Bonaire (TCB) ta traha huntu pa laga implementashon di e Visitor Entry Tax dia 1 di yüli kana mas bon posibel. Dunamentu di informashon korekto na tur ku ta enbolbí ta hopi importante den e fase akí.
Awor akí a kontestá e preguntanan ku ta bini mas tantu dilanti tokante e Visitor Entry Tax i por haña nan riba e wèpsait bonaireisland.com
For di 1 di yüli e Visitor Entry Tax ta drenta na vigor i e ta konta pa tur hende ku ta bishitá Boneiru. E no ta konta pa habitantenan di Boneiru ku ta biba ofisialmente na Boneiru. Wak den e skema akí bou pa mas informashon.
For di fin di luna di yüni bishitantenan por paga e Visitor Entry Tax online via e wèpsait bonaireisland.com. Inisialmente por paga e Visitor Entry Tax online solamente ku un creditcard ainda. Den un fase mas despues ta añadí otro posibilidatnan di pago, manera iDeal. Na aeropuerto mes por paga ku vários karchi, manera creditcard, karchi di bankomátiko i maestro-card. No por paga ku sèn kèsh.
Bishitantenan ku ta drenta Boneiru ku boto, tambe lo tin ku paga e Visitor Entry Tax.
E operadornan di ‘tour’, kompanianan aéreo, partnernan i partidonan enbolbí na Boneiru, ku regularidat ta haña aktualisashon i notisia tokante e Visitor Entry Tax. Di e manera akí ta kompartí e informashon korekto den un forma amplio i ta hasi posibel ku e bishitante di Boneiru ta prepará su mes bon pa su biahe.
Bo ke sa mas tokante e Visitor Entry Tax? E ora ei wak riba e wèpsait bonaireisland.com, yama TCB na number di telefòn +599 717 8322 òf manda un email na marketing@tourismbonaire.com
Esaki ta un komunikado pa prensa di Entidat Públiko Boneiru den kolaborashon ku Tourism Corporation Bonaire.


text:
Recientemente, Minister di Husticia y Asuntonan Social Sr. Rocco Tjon a atende e prome “ASIS Dutch Caribbean Conference on Resilience, Cyber and Security”. ASIS ta e “American Society for Industrial Security”, esaki ta un comunidad global di profesionalnan den e tereno di siguridad, cu e tarea di protehe bienes manera e ser humano, propiedadnan, y informacion entre otro. Aliansanan di e tayer aki ta beneficioso y tin su riesgonan, mirando cu cuerpo policial y organisacionnan di siguridad priva ta traha separa y cu diferente metanan, sinembargo, segun estudionan haci, e beneficionan di un aliansa ta mucho mas grandi compara cu e riesgonan, pues por conclui cu siguridad por wordo mehora a traves di e aliansanan aki.
Ora ta papia di crimen cibernetico, ta papia di un di e tipo di crimennan mas diverso cu tin ora ta trata crimen transnacional, e ta uno hopi compleho y ta trece retonan pa e aparato hudicial. Mirando e trayecto di evolucion di crimen cibernetico, aparatonan hudicial ta comparti informacion y conocimento cu nan contrapartida rond mundo pa asina por desaroya un plan van aanpak na tempo, basa riba inteligencia. Algun tempo atras, e mandatario a reuni cu e bestuur di “ASIS Dutch Caribbean Chapter 304” caminda a intercambia ideanan pa crea miho aliansanan, pa asina aumenta siguridad y proteccion pero tambe pa preveni crimen cibernetico. Hopi biaha, e experticio di combati crimennan cibernetico ta bin di otro sectornan, pues cuerpo policial no tur ora tin e experticio of solucion pa por combati’e nan so. Pa e motibo aki, aliansanan cu otro organisacionnan ta brinda un oportunidad pa asina un INTERPOL, por ehempel, por beneficia di e experticionan cibernetico y tecnologico cu tin den e sectornan publico, priva y academico.
Manera ya a indica, segun estudionan haci, aliansanan exitoso ta basa riba lidernan y facilitadonan fuerte y activo, como tambe comunicacion continuo, reunionnan structural y training. Na mes momento, e bareranan principal pa un colaboracion eficiente ta e falta di intercambio di informacion, desconfiansa y mal informacion. Pa por elimina algun di e bareranan aki, e ta importante pa e aparato hudicial como tambe organisacionnan di siguridad priva, traha mas di serca cu otro y educa otro riba nan capacidadnan profesional y duna trainingnan, pa asina identifica ken ta miho posiciona pa atende cu cierto situacionnan y asina desaroya un miho inventario di abilidadnan.
Por ultimo, Minister Tjon a expresa cu como Minister di Husticia y Asuntonan Social, e ta kere hopi den aliansanan y ta promove e aliansa entre Cuerpo Policial y organisacionnan di siguridad priva, pa motibo cu tin otro retonan tambe den e aparato hudicial, manera financiamento y personal, cual tambe por wordo mehora a traves di e aliansa aki. “Crea y mantene comunidadnan mas sigur, no ta solamente e responsabilidad di Cuerpo Policial, e ta rekeri aliansanan amplio cu e comunidad, sector priva y otro aparatonan gubernamental pa asina por produci leynan y practicanan eficiente y efectivo basa riba evidencia.